**Zasas vidusskolas pašnovērtējuma ziņojums**

|  |  |
| --- | --- |
|  Jēkabpils novadā Zasas pagastā 26.10.2023. |   |
| (vieta, datums) |   |

Publiskojamā daļa

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.)  | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.(31.05.2023.) |
| Nr. | Licencēšanasdatums |
| Vispārējās pirmsskolas izglītības programma | 01011111 | ZAĻĀ IELA 8, ZASA, ZASAS PAG., JĒKABPILS NOVADS, LV-5239 | V\_295 | 14.01.2015 | 51 | 57 |
| Pamatizglītības programma | 21011111 | "Skolas internāts", ZASA, ZASAS PAG., JĒKABPILS NOVADS, LV-5239 "Sporta zāle", ZASA, ZASAS PAG., JĒKABPILS NOVADS, LV-5239 | V-5204V\_3070 | 03.07.201207.07.2020 | 116 | 117 |
| Speciālās pamatizglītības programma izglītojamajiem ar mācīšanās traucējumiem | 21015611 | "Skolas internāts", ZASA, ZASAS PAG., JĒKABPILS NOVADS, LV-5239 "Sporta zāle", ZASA, ZASAS PAG., JĒKABPILS NOVADS, LV-5239 | V-6648V\_3071 | 16.08.201307.07.2020 | 4 | 4 |
| Speciālās pamatizglītības programma izglītojamajiem ar garīgās attīstības traucējumiem | 21015811 | "Skolas internāts", ZASA, ZASAS PAG., JĒKABPILS NOVADS, LV-5239 "Sporta zāle", ZASA, ZASAS PAG., JĒKABPILS NOVADS, LV-5239 | V\_4337 | 25.03.2021 | 4 | 4 |
| Vispārējās vidējās izglītības programma | 31016011 | "Skolas internāts", ZASA, ZASAS PAG., JĒKABPILS NOVADS, LV-5239 "Sporta zāle", ZASA, ZASAS PAG., JĒKABPILS NOVADS, LV-5239 | V\_3400 | 30.07.2020 | 26 | 23 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
		1. dzīvesvietas maiņa – 2 izstājās;
		2. vēlme mainīt izglītības iestādi/mācību programmas maiņa – 3 iestājās, 3 izstājās;
		3. cits iemesls – 1 izstājās. Iemesls: uzsāktas darba gaitas.
	2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 2 | Bioloģijas, ķīmijas pedagogs pamatskolai (pedagogu mainība)Speciālais pedagogs (tuvākajā reģionā nav pieejams speciālists ar atbilstošu izglītību) |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 5 | Uz nelielām slodzēm strādā psihologs, sociālais pedagogs, logopēds, pedagoga palīgs, bibliotekārs. |

1. **Izglītības iestādes darbības pamatmērķi un prioritātes**
	1. Izglītības iestādes misija – ir uz pārmaiņām vērsta skola, kurā kompetenti un radoši pedagogi sadarbībā ar atbalstošiem vecākiem nodrošina individuālu pieeju skolēnu spēju, interešu un personības attīstībai kultūrvēsturiskā, tradīcijām bagātā un mūsdienīgi labiekārtotā vidē.
	2. Izglītības iestādes vīzija par izglītojamo – Izglītojamais pēc skolas absolvēšanas ir kompetents, mērķtiecīgs, atbildīgs sava reģiona patriots.
	3. Izglītības iestādes vērtības cilvēkcentrētā veidā – Cieņa. Atbildība. Sadarbība.
	4. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| 1. Jaunā pilnveidotā mācību satura un pieejas īstenošana visos izglītības posmos. | a) kvalitatīviVidusskolas posmā tiek mērķtiecīgi ieviesti padziļināto mācību priekšmetu kursi un projektu darba formaPedagogi savstarpēji mācās un profesionāli pilnveidojas sev nozīmīgā mācību stundas kvalitātes jomā pedagogu sadarbības grupās un vērojot kolēģu vadītās stundas;mācību stundu kvalitātes monitoringam un pilnveidei izglītības iestādē izveidota mācību stundu vērošanas komisija. | SasniegtsSasniegts |
|  | b) kvantitatīviVisu izglītības posmu pedagogi īsteno jaunos standartus, pirmsskolas izglītības vadlīnijas un izmanto mācību priekšmetu paraugprogrammas, izprot vērtēšanas sistēmu un jauno VPD saturu, ir izveidojuši tematiskos plānus savos mācību priekšmetos. Izveidotās mācību stundu vērošanas komisija mācību gada laikā vēro vismaz 20% pedagogu vadītās mācību stundas. Katrs pedagogs mācību gada laikā ir novadījis un vērojis vismaz vienu atklāto stundu. Pedagogiem sadarbojoties, izglītības iestādē izstrādāti un praktiski pielietoti metodiskie norādījumi pētniecisko un radošo darbu noformēšanai un prezentēšanai, veicinot izglītojamo sadarbību, radošumu un līdzdalību. | Daļēji sasniegtsTematiskos plānus savos mācību priekšmetos izveidojuši 95% pedagoguSasniegts Daļēji sasniegtsMācību gada laikā 76% pedagogu ir novadījuši un vērojuši vismaz vienu atklāto stundu.Sasniegts |
| 2. Mācību procesa individualizēšana un diferencēšana darbā ar talantīgajiem izglītojamiem un izglītojamajiem ar mācīšanās, garīgās attīstības un uzvedības traucējumiem ikdienas mācību procesā | a) kvalitatīviPedagogi mācību stundās un ārpusstundu aktivitātēs īsteno darbu ar talantīgajiem izglītojamiem.Pedagogi un skolas atbalsta personāls sadarbojas un profesionāli pilnveidojas, lai īstenotu darbu ar izglītojamajiem ar mācīšanās un viegliem garīgās attīstības traucējumiem. | SasniegtsSasniegts |
|  | b) kvantitatīviSkolai ir akreditēta speciālās izglītības programma izglītojamajiem ar viegliem garīgās attīstības traucējumiem.Visi speciālo izglītības programmu īstenošanā iesaistītie mācību priekšmetu pedagogi ir ieguvuši apliecinājumu par profesionālo pilnveidi darbā ar izglītojamajiem ar mācīšanās un garīgās attīstības traucējumiem nodrošināšanai. Vismaz 70% pedagogu vadītājās stundās vērojama individualizācija un diferenciācija darbā ar talantīgajiem skolēniem un skolēniem ar mācīšanās grūtībām.Visi pedagogi katra semestra noslēgumā veic skolēnu izaugsmes dinamikas uzskaiti un analīzi, pamanot izglītojamo mācību sasniegumu progresu un plānojot nepieciešamos atbalsta pasākumus. | Sasniegts (akreditācija pagarināta līdz 2026.gadam)SasniegtsDaļēji sasniegts56% pedagogu vadītājās stundās novērojama individualizācija un diferenciācija darbā ar talantīgajiem skolēniem un skolēniem ar mācīšanās grūtībām.Daļēji sasniegts (92% pedagogu veic skolēnu izaugsmes dinamikas uzskaiti un analīzi) |
| 1. Cieņas, atbildības un sadarbības kā visiem kopīgu vērtību iedzīvināšanā skolas ikdienā. Sevis izzināšana un karjeras izglītība
 | a) kvalitatīviMācību stundās, ārpusstundu aktivitātēs, interešu izglītībā un projektu īstenošanas procesā visi iesaistītie (izglītojamie, pedagogi, vecāki) cieņpilni izturas cits pret citu un uzņemas atbildību par sev uzticētajiem pienākumiem, atbilstoši skolas iekšējās kārtības noteikumiem un vispārpieņemtajām uzvedības un ētikas normām.Skolas tradīcijas tiek koptas un pilnveidotas atbilstoši izglītības iestādes, reģiona, valsts un globālajām aktualitātēm.Skolā mērķtiecīgi tiek īstenota karjeras izglītība klases un mācību priekšmetu stundās, mācību vizītēs un ārpusstundu pasākumos. Skolā tiek dažādotas sadarbības formas ar vecākiem, lai veicinātu vecāku līdzatbildības palielināšanu un pilnvērtīguiesaisti izglītības iestādes ikdienā. | Daļēji sasniegts(Konstatēti atsevišķi iekšējās kārtības noteikumu pārkāpumi).SasniegtsSasniegtsSasniegts |
|  | b)kvantitatīviRegulāri tiek aktualizēti izglītības iestādes iekšējās kārtības noteikumi.Skolas mākslinieciskās pašdarbības kolektīvi piedalās skatēs un gatavojas XXVII Vispārējiem latviešu dziesmu un XVII Deju svētkiem.Skolēnu pašpārvalde regulāri organizē ārpusstundu pasākumus izglītības iestādē un iesaistās projektu īstenošanā.ERASMUS+ pirmsskolas starptautiskā projekta ietvaros ir izstrādāts un aprobēts metodiskais materiāls pedagogiem un vecākiem svešvalodas apguvei agrīnā vecumā. | SasniegtsSasniegtsSasniegtsSasniegts |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| 1. Uz ikdienas mācību darba, skolēnu prasmēm, diagnosticējošo un valsts pārbaudes darbu rezultātu analīzē identificētajām problēmām balstīta mācību procesa pilnveidošanas un skolēnu mācību sasniegumu un prasmju uzlabošanas plānošana un īstenošana; | 1. kvalitatīvi

Organizēts un pilnveidots kompetenču pieejā balstīts mācību saturs un audzināšanas process visos vecumposmos vispusīgai personības attīstībai.Mācību procesā tiek nodrošināta iekļaujošās izglītības īstenošana, nodrošinot līdzvērtīgas iespējas visiem izglītojamajiem.Skolēncentrētu mācību stundu īstenošana, veicinot izglītojamo pašvadītu mācīšanos, lai uzlabotu izglītojamo zināšanas, prasmes un mācību sasniegumus, pielietojot daudzveidīgas mācīšanās stratēģijas.Nodrošināta pirmsskolas izglītības programmas kvalitāte un nepārtrauktība, īpašu vērību pievēršot pārejai uz sākumskolas posmu. |  |
|  | 1. kvantitatīvi

Vismaz 70% pedagogu vadītajās mācību stundās mācību process tiek diferencēts un individualizēts, lai izglītojamajiem sniegtu nepieciešamo atbalstu mācību sasniegumu uzlabošanai.Izveidoti individuālie izglītības programmas apguves plāni speciālo pamatizglītības programmu īstenošanai un izglītojamajiem, kuri mainījuši izglītības iestādi/programmu.Visi pedagogi veic mācību sasniegumu vērtēšanu izglītojamo izaugsmes nodrošināšanai atbilstoši vienotai vērtēšanas kārtībai.Pedagogi atbalsta un sekmē domāšanas attīstību rotaļnodarbībās un ārpus tām, regulāri uzdodot jautājumus, uz kuriem nav vienas pareizās atbildes, atvēlot laiku domāšanai un izsvērtām atbildēm. |  |
| 2. Organizēts un pilnveidots kompetenču pieejā balstītu mācību saturs un audzināšanas process visos vecumposmos vispusīgai personības attīstībai; | a) kvalitatīviMācību saturā un procesā visos izglītības posmos akcentēta kompetenču apguve un profesionālā orientācija.Jēgpilna, efektīva, produktīva digitālo rīku pielietošana mācību procesā un digitālo prasmju pilnveidošana.Pedagogu un izglītojamo pētniecisko prasmju un iemaņu pilnveidošana ikdienas mācību procesā un izglītības iestādē īstenoto projektu ietvaros.Skolēnu un skolotāju dalība Erasmus + projektos. |  |
| 1. Kvantitatīvi

Ikviena mācību priekšmeta saturs papildināts ar karjeras izglītības tēmām.Ikdienas mācību procesā visi pedagogi nodrošina jēgpilnu digitālo tehnoloģiju pielietošanu izglītojamo pašvadītas mācīšanās prasmju pilnveidošanai.Projektu darbu kursa ietvaros visi izglītojamie izstrādājuši pētnieciskos projektus/zinātniski pētnieciskos darbus.Izglītības iestādes 5 pedagogi un 10 izglītojamie iesaistās mācību mobilitātē pētniecisko prasmju pilnveidošanai. |  |
| 3. Izglītības iestādē izveidota vienota kopības un uz pozitīvu sadarbību vērsta vide. | a) kvalitatīviIzglītības iestādē pastāv vienota izpratne par drošu un labvēlīgu vidi, labu uzvedību un savstarpējo cieņu. Iesaistīšanās programmās, kas mazina pāridarījumu un bulinga izplatību pirmsskolā un skolā.Izglītojamo aktīva iesaistīšanās ārpusklases aktivitātēs, klases un skolas pasākumos, izzinot un pilnveidojot savu personību.Veicināt izglītības iestādes atpazīstamību izglītojamo, vecāku un darbinieku piederības apziņu un lepnumu par to. |  |
| b) kvantitatīviSavlaicīgi tiek izvērtēti riski un veikti nepieciešamie pasākumi fiziskās un emocionālās drošībasnodrošināšanai.Izglītības iestādē ir izstrādāta sistēma, kā sekot līdzi un kā rīkoties fiziskās drošības apdraudējumu, emocionālās un fiziskās vardarbības gadījumos.Izglītības iestādē ir izveidota darbspējīga krīzes komanda problēmu risināšanai.Izglītības iestādē tiek veikta visu iesaistīto pušu anketēšana drošas un uz pozitīvu sadarbību vērstas vides nodrošināšanai. |  |

1. **Kritēriju izvērtējums**
	1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek īstenotas mērķtiecīgas individuālas konsultācijas ar izglītojamiem, kam ir zemi mācību sasniegumi. Izglītojamo skaits, kuri atstāti uz otru gadu tajā pašā klasē, ir neliels, tam nav sistēmiska rakstura, tas neatkārtojas katru gadu.  | Turpināt sadarbību ar vecākiem, lai veicinātu izglītojamo mācību motivāciju un izglītojamo/vecāku līdzatbildību. |
| Izglītības iestāde veic daudzveidīgu preventīvu darbu, lai novērstu otrgadniecības iespējamību. Izglītības iestāde iesaistījās projektā PuMPuRS (Atbalsts priekšlaicīgas mācību pārtraukšanas samazināšanai). | Nodrošināt skolotāja palīga, speciālā pedagoga un sociālā pedagoga regulāru atbalstu. |
| Izglītības iestāde mācību noslēgumā izzina absolventu turpmākās izglītības gaitas un viņu vērtējumu par ieguvumiem izglītības procesā; absolventi tiek aicināti uz karjeras izglītības pasākumiem izglītības iestādē. 96% absolventu turpina tālāko izglītību. | Piesaistīt izglītības iestādei karjeras konsultantu, kas regulāri veiktu izzinošas lekcijas izglītojamajiem par prasmju apzināšanu un to attīstīšanu. |
| Izglītības iestādi izvēlas izglītojamo vecāki, kuru bērniem ir nepieciešams individuāls atbalsts. | Iesaistīt izglītības iestādes vecāku padomi un skolēnu pašpārvaldi izglītības iestādes popularizēšanai. |
| Izglītības iestāde mērķtiecīgi, regulāri un sistēmiski iepazīstina izglītojamos ar dažādiem karjeras izglītības jautājumiem atbilstoši vecumposma iezīmēm, dod iespēju iepazīt dažādas profesijas, to raksturīgās iezīmes.  |  |
| Karjeras izglītība tiek īstenota kā integrēta izglītības programmas daļa dažādos mācību priekšmetos un audzināšanas stundās. Izglītības iestādē notiek daudzveidīgi pasākumi, lai izglītojamie apzināti pieņemtu lēmumu par izglītības turpināšanu. Izglītojamie piedalās karjeras nedēļā, Ēnu dienās un mācību vizītēs. | Aktualizēt Karjeras izglītības plānu. Integrēt karjeras izglītību arī interešu izglītības programmās un veicināt pedagogu savstarpējo sadarbību. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē katru semestri tiek veikta ne mazāk kā 20% pedagogu mācību stundu/nodarbību vērošana, lai iegūtu objektīvu informāciju par mācīšanas un mācīšanās procesa kvalitāti. Iegūtā informācija tiek apkopota un analizēta, tās rezultātā veicot izglītības iestādes darba pilnveides pasākumus.  | Izglītības iestādē izveidot sistēmu mācīšanas un mācīšanās procesa kvalitātes izvērtēšanai un pilnveidei visās īstenotajās izglītības programmās. |
| Pedagogi nodrošina kvalitatīvu mācību procesu izglītojamajiem, plānojot katras mācību stundas sasniedzamos rezultātus, izmantojot jēgpilnus uzdevumus, modelējot mācīšanos un sniedzot/saņemot skaidru un izsmeļošu atgriezenisko saiti. | Pedagogiem kopīgi plānot mācību saturu, iekļaujot izglītojamo caurviju prasmju apguvi un pilnveidošanu. |
| Mācību stundās/nodarbībās tiek izmantotas daudzveidīgas mācību stundu/nodarbību struktūras, dažādas mācību metodes, metodiskie paņēmieni, jēgpilni un efektīvi tiek pielietoti digitālie rīki. | Finansējuma piesaiste IT resursu papildināšanai. |
| Mācību stundās/nodarbībās tiek veikta mācību un audzināšanas procesa diferenciācija un individualizācija. Izglītības iestādē norisinās mērķtiecīgs darbs ar iekļaujošās izglītības mērķauditoriju un talantīgajiem izglītojamajiem. | Turpināt mācību procesā ievērot un izmantot diferenciāciju, individualizāciju, personalizāciju.  |
| Izglītības process pārsvarā ir izglītojamo centrēts un/vai izglītojamo vadīts. | Pilnveidot izglītojamo centrētu mācību procesu. Apkopot metodisko materiālu krātuvi un popularizēt skolas semināros pedagogu labās prakses piemērus. |
| Izglītības iestāde ir izveidojusi sistēmu attālināto mācību īstenošanai krievu valodā un bioloģijā vidusskolas izglītojamajiem, kura ir zināma un izprotama visām iesaistītajām pusēm.  |  |
| Nepieciešamības gadījumos izglītības iestāde nodrošina iespējas izglītojamajiem apgūt mācību vielu, organizējot hibrīdstundas /stundas attālināti. |  |
| Izglītības iestādē ir aktualizēta vienota mācību sasniegumu vērtēšanas kārtība formatīvo, summatīvo un diagnosticējošo vērtējumu iegūšanai, ar kuru ir iepazīstināti izglītojamie un vecāki.  | Izstrādāt pakāpenisko pāreju mācību sasniegumu vērtēšanas kārtībai no 2024.gada 1.septembra. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde īsteno licencētas un akreditētas izglītības programmas visos izglītības posmos, atbilstoši izglītojamo vajadzībām, nodrošinot iespējas apgūt plašas un mūsdienīgas zināšanas, prasmes un kompetences. |  |
| Izglītības iestāde ir aktualizējusi un nodrošinājusi visas nepieciešamās informācijas pieejamību VIIS. |  |
| Izglītojamajiem ar mācīšanās un garīgas attīstības traucējumiem tiek izstrādāti un izvērtēti individuālie izglītības programmas apguves plāni, atbilstoši pedagoģiskās medicīniskās komisijas atzinuma ieteikumiem. Skolā notika veiksmīga skolotāju, atbalsta speciālistu, klašu/grupu audzinātāju, skolas administrācijas unvecāku sadarbība. | Turpināt sniegt atbalstu izglītojamajiem mācību stundās un individuālajās konsultācijās. |
| Vidējās vispārējās izglītības programmā tika īstenoti visi izglītojamo izvēlētie padziļinātie augstākā līmeņa kursi un projekta darba kurss. | Veidot sadarbību ar Daugavpils Universitāti, sniedzot izglītojamajiem izmantot dabaszinātņu laboratorijas pētniecisko darbu izstrādei. Iesaistīties Erasmus + projektā, lai veicinātu izglītojamo pētniecisko darbību. |
| Mācību process tiek plānots kvalitatīvi un sistēmiski visos izglītības posmos. Pirmsskolas posmā mācību process tiek organizēts visas dienas garumā, daļu satura apgūstot āra vidē. Tiek izmantoti vietējās kopienas resursi. |  |
| Pedagogi un izglītojamie atbilstoši izglītības programmai un tās specifikai veido/nostiprina izpratni par attieksmi pret valsts simboliem, patriotismu un lojalitāti Latvijai. | Pedagogu plānveidīga sadarbība izglītības programmu īstenošanā, nodrošinot nepieciešamo starppriekšmetu saikni, starpdisciplināro mācīšanos, vērtību un tikumu apguvi, izglītības iestādē definēto audzināšanas prioritāro darbības virzienu trīs gadiem secīgu ieviešanu. |
| Izglītojamiem ir plašas iespējas iesaistīties interešu izglītības nodarbībās. | Mērķtiecīga gatavošanās XIII Latvijas Skolu jaunatnes dziesmu un deju svētkiem. |
| Tiek nodrošināta iespēja vismaz reizi mācību gada laikā katrai klasei doties mācību vizītē. |  |
| Izglītības iestādē organizētie mācību un/vai ārpusstundu pasākumi ir pārdomāti, nodrošina izglītības programmas mērķu sasniegšanu un papildina ikdienas mācību un audzināšanas procesu. Izglītības iestādē atbildība par mācību un/vai ārpusstundu pasākumiem tiek deleģēta, izglītojamie tiek iesaistīti pasākumu sagatavošanā un īstenošanā.  | Visiem pedagogiem, izglītojamiem un vecākiem ir vienota izpratne par izglītības iestādes īstenoto pasākumu nozīmi izglītojamo izaugsmē un personības attīstībā. |

**4. Informācija par lielākajiem īstenotajiem projektiem par 2022./2023. mācību gadā**

 4.1. Zasas vidusskola piedalās Izglītības kvalitātes valsts dienesta (IKVD) īstenotajā Eiropas Sociālā fonda projektā Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai”. Projekts veicina ilgtspējīgas sadarbības sistēmas veidošanu starp pašvaldību, izglītības iestādēm, pedagogiem, atbalsta personālu un izglītojamo vecākiem vai pārstāvjiem, lai laikus identificētu izglītojamos ar risku pārtraukt mācības un sniegtu viņiem personalizētu atbalstu.

2022./2023. mācību gada 1.semestrī projektā iesaistījās 3 skolotāji, kuri atbalstu mācībās sniedza 5 izglītojamajiem. Atbalsts tika sniegts latviešu valodas un matemātikas mācību priekšmetu tematu apguvei. Septembra un oktobra mēnesī ar projekta “PuMPuRS” atbalstu, kamanu suņu sporta klubs “Dodkepu.lv” bērniem no nelabvēlīgām ģimenēm organizēja 7 nodarbības. Noslēdzot 1.semestri un izvērtējot individuālo plānu lietderību, visi projektā iesaistītie pedagogi pozitīvi novērtēja sasniegumus darbā ar šiem izglītojamajiem.

4.2. Izglītības iestāde iesaistījusies Zemgales Plānošanas reģiona deinstitucionalizācijas projektā Nr. 9.2.2.1./15 /I/001 “Atver sirdi Zemgalē”. Projekta mērķis ir Zemgales reģionā palielināt ģimeniskai videi pietuvinātu un sabiedrībā balstītu sociālo pakalpojumu pieejamību dzīvesvietā personām ar invaliditāti un bērniem.

Projekta ietvaros pedagogiem bija iespēja piedalīties Viduskurzemes pamatskolas, attīstības centra direktores un praktizējošas uzvedības analītiķes Ināras Oļenas seminārā “Efektīvas metodes skolēna un skolotāju labbūtībai”, savukārt Latvijas televīzijas un radio sarunu šovu vadītāja, veidotāja, redaktore un producente Daina Jāņkalne 10.klases un 11.klases izglītojamajiem novadīja 2 praktiskās nodarbības. Izglītojamie piedalījās labdarības akcijā, gatavojot pārsteiguma dāvaniņas un pirms Valsts svētkiem sagādājot svētku sajūtu Jēkabpils novada sociālās aprūpes centra “Mežvijas” iemītniekiem, iepriecinot vecos ļaudis ar dzejas rindām un dziesmām.

4.3. Zasas vidusskola piedalās projektā   Nr.8.3.2.2./16/I/001  „Atbalsts izglītojamo individuālo kompetenču attīstībai”. Projekta mērķis ir nodrošināt Latvijas izglītības pakalpojumu daudzveidību, kas balstīti uz individuālās mācību pieejas attīstību un ieviešanu vispārējās izglītības iestādēs, tādējādi uzlabojot izglītojamo kompetences un mācību sasniegumus.

Sākumskolas un pamatskolas posma izglītojamajiem ar mācīšanās grūtībām tika nodrošināts pedagoga palīgs 148 mācību stundās STEM priekšmetos.

 4.4. 2022./2023. mācību gadā projekta konkursa “Atbalsts izglītības iestāžu pašpārvalžu attīstībai programmas “Kontakts” iniciatīvu projektu īstenošanai” ietvaros Zasas vidusskolas izglītojamo pašpārvalde realizēja projektu “Kopā - spēcīgāk!”. Projekta mērķis bija sekmēt pašpārvalžu attīstību, sadarbību un pilsonisko līdzdalību, kā arī sekmēt izglītojamo mentālo veselību un labbūtību, organizējot aktivitātes gan pašpārvaldēm, gan pārējiem izglītojamajiem, konkursus, tikšanās ar pedagogiem un speciālistiem (kouču, lektori), pašpārvaldes saliedējošus pasākumus.

Zasas vidusskola izveidoja izglītojamo pašpārvaldes telpu, nodrošinot iespējas jauniešiem aktīvi darboties, organizēt radošās darbnīcas. Jaunieši izgatavoja mēbeles no kastēm, kuras var transformēt un pārveidot arī citām vajadzībām. Tika iegādātas krūzītes ar skolas logo, izveidots informatīvais stends, novadītas spēļu un saliedēšanās pēcpusdienas. Noorganizēta nodarbība 9.-12.klašu skolēniem kopā ar improvizācijas teātra vadītāju Inesi Zīli. Radošajās darbnīcās kopā izveidoti ap 300 sirsnīgi apsveikumi Ziemassvētkos bijušajiem un esošajiem skolas darbiniekiem, iestādēm un vientuļajiem pensionāriem.

4.5. 2022./2023. mācību gadā turpinājās Erasmus+ pirmsskolas projekta “The Knowledge of Languages – a World without Borders” /“NO BORDERS” (2020-1-LV01-KA201-077558) īstenošana.

Projekta rezultātā novadītas angļu valodas apmācības pirmsskolas 4 un 5-gadīgo bērnu grupās. Ar projekta partneriem izveidoti kritēriji metodiskā materiāla izvērtēšanai, kā arī veikts metodiskā materiāla aprobācijas izvērtējums un apkopojums. Projekta intelektuālo rezultātu īstenošanas jomā sagatavots un publicēts kopīgi ar partneru organizācijām izstrādātais projekta metodiskais materiāls “Kā apgūt pirmos vārdus svešvalodā” un izveidota un darbojas projekta interneta vietne “Valodas mācīšana agrīnā vecumā”. Projekta intelektuālo rezultātu izplatīšanas pasākumi norisinājās Zasā un Turcijā. Izdrukātais metodiskais materiāls ir izplatīts citu novada skolu pirmsskolas grupās un pirmsskolas izglītības iestādēs Jēkabpils novadā, kā arī ārzemju partneriem.

1. **Informācija par institūcijām, ar kurām noslēgti sadarbības līgumi**
	1. Izglītības iestādei 2022./2023.mācību gadā nav bijuši noslēgti līgumi, kuri saistīti ar izglītības programmu īstenošanu.
2. **Audzināšanas darba prioritātes trim gadiem un to ieviešana**
	1. Prioritātes (bērncentrētas, domājot par izglītojamā personību).

2022./2023.m.g. Piederība valstij, pilsoniskā līdzdalība, turpinot sevis izzināšanu un pilnveidošanu, un mērķtiecīgu karjeras plānošanu.

6.1.1. Zasas vidusskolas izglītojamie un to vecāki, pedagogi pilsoniskās līdzdalības un patriotisma veicināšanas jomā piedalījās:

* projektā “Mēs esam Eiropas nākotne”, kura ietvaros tikās ar vairākiem 50 jauniešiem no Latvijas, Lietuvas un Itālijas. Jaunieši runāja par sev ļoti nozīmīgu tēmu – “Kā padarīt vidi laukos jauniešiem pievilcīgāku”;
* Zemgales Plānošanas reģiona deinstitucionalizācijas projektā Nr. 9.2.2.1./15 /I/001 “Atver sirdi Zemgalē”: Seminārs pedagogiem “Efektīvas metodes skolēna un skolotāju labbūtībai”, 2 praktiskās nodarbības novadīja 10.klases un 11.klases izglītojamajiem, labdarības akcija, gatavojot pārsteiguma dāvaniņas un pirms Valsts svētkiem sagādājot svētku sajūtu Jēkabpils novada sociālās aprūpes centra “Mežvijas” iemītniekiem, iepriecinot vecos ļaudis ar dzejas rindām un dziesmām;
* Jēkabpils novada jauniešu diskusijā ar Valsts prezidentu Egilu Levitu;
* sarunā “Vai viegli būt prezidentam demokrātijā”, kas noritēja Rīgas pils Svētku zālē;
* Valsts prezidenta Egila Levita aizsāktajā diskusijas ciklā “Satversmei 100: vērtības nākotnei” noslēguma pasākumā Rīgas pilī;
* zīmējumu konkursā “Eiropas Savienības ieguldījums Tavā drošībā!”;
* diskusijā ar Eiropas Solidaritātes korpusa brīvprātīgo no Vācijas;
* dāvanu sagatavošanā Jēkabpils novada sociālās aprūpes centra “Mežvijas” senioriem;
* maskēšanas tīkla siešanā Ukrainai;
* projekta konkursā “Atbalsts izglītības iestāžu pašpārvalžu attīstībai programmas “Kontakts” iniciatīvu projektu īstenošanai” ietvaros: izglītojamo pašpārvaldes projekts “Kopā - spēcīgāk!” (izglītojamo pašpārvaldes telpas izveidošana, iegādātas krūzītes ar skolas logo, informatīvais stends, spēļu un saliedēšanās pēcpusdienas, nodarbība 9.-12.klašu skolēniem kopā ar improvizācijas teātra vadītāju Inesi Zīli, izveidoti ap 300 sirsnīgi apsveikumi Ziemassvētkos bijušajiem un esošajiem skolas darbiniekiem, iestādēm un vientuļajiem pensionāriem);
* Satversmes tiesas organizētajā zīmējumu konkursā “Mana atbildība nākamo paaudžu priekšā”;
* nodarbībās “Kontakts”, kurās tika aktualizēta pašpārvaldes nozīmīgums un jauniešu pilsoniskā līdzatbildība, stiprinot izpratni par dažādām jauniešu ar ierobežot’’ ar iespējām iekļaušanos;
* biedrības “Lauku partnerības Sēlija” diskusijā jauniešiem par sava novada teritorijas attīstības un uzlabošanas jautājumiem, kas varētu palīdzēt veidot novada attīstības stratēģiju turpmākajiem gadiem;
* grāmatas atvēršanas pasākumā (sociālo zinātņu padziļinātā kursa ietvaros) projekta ietvaros Zasas jauniešu telpās un Jēkabpils novada sociālās aprūpes centrā “Mežvijas”;
* Eiropas Rakstnieku dienas aktivitātēs, veicinot interesi par grāmatu lasīšanu, kā arī atklātu Eiropas valodu un literatūras daudzveidību;
* Lielās talkas aktivitātēs;
* Latvijas Republikas Neatkarības atjaunošanas dienas aktivitātēs: baltie krekli, sirsniņas, leļļu teātra izrāde “Pasaka par Latviju”, JDK “Dzirnupīte” piedalīšanās pasākumā “Es Latviju darināju!”;
* neformālā diskusijā un aktivitātēs ar praktiskiem uzdevumiem par savas personības pilnveidošanu un veiksmīgas dzīves veidošanu “Es un citi – Te un tagad!”;
* Vidusdaugavas NVO organizētajā diskusijā par iesaistīšanos Eiropas projektos.
* projekta “SECURE AREAS” apmācībās – “Teorētiskās un praktiskās apmācības rīcībai ārkārtas situācijās Jēkabpils novada skolās”;
* Patriotisma nedēļā, kuras laikā noritēja Lāčplēša dienas pasākumus, sacensības “Pārbaudi sevi”, Kahoot viktorīna, akcija “150 balti krekli” un valsts svētku koncerts, Mārtiņdienas pasākums un tirdziņš;
* Jēkabpils novada Kultūras pārvaldes rīkotajā svētku radīšanas pasākumā, nosūtot savus apsveikumus Latvijas dzimšanas dienā.

6.1.2. Zasas vidusskolas izglītojamie un to vecāki, pedagogi karjeras atbalsta jomā piedalījās:

* AS “Latvijas Finiera” organizētajā Zaļās klases pasākumā Rēzeknes novada, Sarkaņkalnā;
* AS “Latvijas valsts meži” organizētajā “Meža ekspedīcijā” Kalupē, Daugavpils novadā;
* Latvijas Nacionālās bruņoto spēku pārstāvju lekcijā;
* karjeras izvēli veicinošos pasākumos (Āgenskalna zobārstniecības centrs, Daugavpils tehnoloģiju un tūrisma tehnikums, Jēkabpils Agrobiznesa koledža, Ugunsdrošības un civilās aizsardzības koledža, NBS Gaisa spēku Mācību centrs);
* Ēnu dienās;
* lekcijā par nepilngadīgo nodarbināšanu vasaras brīvlaikā;
* mācību vizītēs ar karjeras ievirzi (Skrīveru pārtikas kombināts, amatu māja “Rūķīši”, Ādažu poligons, VUGD Jēkabpils ugunsdzēsības depo, Skrīveru mājas saldējums).

6.1.3. Zasas vidusskolas audzināšanas darba prioritātes turpmākajiem trīs gadiem.

2023./2024.m.g. Sniegt atbalstu izglītojamajam sevis izzināšanas un mērķtiecīgas pašattīstības procesā.

1. Izglītības iestādē ir noteiktas vērtības un izstrādāti vērtību kritēriji, regulāri klasēs notiek personības izaugsmes stundas.
2. Skolēni izvirza mērķus savai izaugsmei, prot analizēt savas domāšanas un rīcības gaitu.
3. Skolēni prot veidot pozitīvu savstarpējo komunikāciju un verbāli risināt problēmas.

2024./2025.m.g. Izglītojamā būtiskāko tikumu izkopšana, attīstot vērtībās balstītus ieradumus.

1. Skolēniem ir izpratne par iekšējās kārtības noteikumos ietvertām saskarsmes kultūras normām.
2. Skolēns prot sevi disciplinēt, lai pabeigtu iesākto un sasniegtu mērķi, saprot, ka darbs un pūles ir ceļš uz izcilību.
3. Skolēns prot domāt par sevi, savu rīcību, analizēt un izcelt savas stiprās puses, prot objektīvi izvērtēt savas kļūdas un izprot kā turpmāk rīkoties. Pašanalīzi neuztver kā slogu, bet kā iespēju veltīt laiku sev, savai izaugsmei.

2025./2026.m.g. Nostiprinot iekļaujošu un uz sadarbību vērstu izglītības vidi, kurā katram tiek atvēlēts laiks izaugsmei.

1. Skolā darbojas kārtība, kādā tiek apzinātas izglītojamo vajadzības, stiprās puses, intereses un attīstāmās jomas.
2. Skolā ir izveidota vide, kurā personiskā vienreizība tiek respektēta izglītības procesa organizācijā un telpu iekārtojumā.
3. Skolēni lieto izaugsmes domāšanas jautājumus. Izaugsmes domāšanas jautājumi skolēniem palīdz veidot izpratni, ka izaicinājumi ir iespēja augt, pilnveidoties un stiprināt neatlaidību.
	1. 2-3 teikumi par galvenajiem secinājumiem pēc mācību gada izvērtēšanas.

Ikdienas procesā, vērojot pedagogu vadītās mācību stundas, savstarpēji sadarbojoties, tiek papildināta un pilnveidota metodika, integrējot audzināšanas darbu mācību stundās. Mācību un audzināšanas procesā, kā arī pasākumos tiek akcentētas vērtības un tikumi, pilsoniskā līdzatbildība, lokālpatriotisms. No Skolas padomes un Skolēnu pašpārvaldes tika saņemta atgriezeniskā saite par mācību un audzināšanas, ārpusklases darba procesa kvalitāti.

1. **Citi sasniegumi**
	1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).
		1. Valsts olimpiāžu 2.posmā gūtas:
			1. atzinības: ģeogrāfijas, latviešu valodas un literatūras, vēstures un bioloģijas olimpiādēs;
			2. 3.vietas ģeogrāfijas, matemātikas, latviešu valodas un literatūras olimpiādēs;
			3. 2. vietas datorikas un matemātikas olimpiādēs.
		2. Sasniegumi konkursos/skatēs:
			1. I pakāpe XXVII Vispārējo latviešu Dziesmu un XVII Deju svētku skatē;
			2. 1.vieta Satversmes tiesas zīmējumu konkursā ,,Mana atbildība nākošo paaudžu priekšā’’;
			3. 1. vieta 6.klašu grupā Uzdevumi.lv rīkotajā matemātikas konkursā “Matemātiskais ķēriens”;
			4. 1. un 2. pakāpe konkursa “Dziesmu dziedu, kāda bija” finālā;
			5. 3. pakāpe konkursa “Anekdošu virpulis 2023” finālā;
			6. 2. pakāpe konkursā “Teci, teci, valodiņa 2022”;
			7. 2. pakāpe Dienvidlatgales un Sēlijas folkloras kopu skatē “Pulkā eimu, pulkā teku 2023” .
		3. Sasniegumi sportā:
			1. 2.-3.vieta skolu sporta sacensībās futbolā;
			2. 3.vieta skolu sporta sacensībās basketbolā;
			3. 2.vieta skolu sporta sacensībās volejbolā;
			4. 2. vieta TOP kausā volejbolā;
			5. 2.vieta skolu sporta sacensībās tautas bumbā;
			6. 1.vieta skolu sporta sacensībās florbolā;
			7. 2.vieta skolu sporta sacensībās dambretē;
			8. 1., 2. un 3. vieta skolu rudens un pavasara sacensībās krosā;
			9. 1. vieta skolu sporta sacensībās vieglatlētikā un vieglatlētikas četrcīņā;
			10. 1. vieta skolu sporta sacensībās minihandbolā.
	2. Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu;

Mācību gadu 3. klases skolēniem vidējais rādītājs Valsts diagnosticējošajā darbā latviešu valodā ir 74,60 % un matemātikā – 85,91%. Pēc rezultātiem var secināt, ka 3. klases izglītojamajiem rezultātu vidējais radītājs ir pietiekamā līmenī. 6.klases skolēniem vidējais rādītājs Valsts diagnosticējošajā darbā latviešu valodā ir 65,89%, matemātikā – 41,24%, dabaszinībās – 55,56%. Pēc rezultātiem var secināt, ka 6.klases izglītojamajiem rezultātu vidējais radītājs ir pietiekamā līmenī.

Starpdisciplinārais diagnosticējošais darbs 9.klasē, kurā ietverti 7 mācību priekšmeti. Vidējais vērtējums diagnosticējošā darbā ir 49%. Darba uzdevumus sadalot pa mācību priekšmetiem, visgrūtāk ir gājis ar bioloģiju (33%) un ķīmiju (19%). Pietiekamā līmenī ir vidējie rādītāji fizikā – 45%, ģeogrāfijā – 54%, dizains un tehnoloģija – 87%, Latvijas un pasaules vēsture 54% un sociālās zinības 52%.

Centralizēto eksāmenu par pamatizglītību rezultāti: latviešu valoda – 52% (valstī 58 %); angļu valoda – 52 % (valstī 67%); matemātika – 35 % (valstī 52%). Pēc rezultātiem var secināt, ka 9.klases izglītojamajiem rezultātu vidējais radītājs ir pietiekamā līmenī. 3 no 14 eksāmena kārtotājiem matemātikas eksāmenā neieguva vismaz 10%, tādēļ tiek atstāti uz otro gadu 9. klasē. 1 izglītojamais no eksāmeniem tika atbrīvots un tos nekārtoja.

Latviešu valodā un angļu valodā vislabākie rezultāti gūti mutvārdu daļā. Latviešu valodā sliktāk gājis teksta satura analīzē, angļu valodā – lasīšanas daļā. Jāpievērš uzmanība izglītojamo mācīšanās motivācijai, veicinot līdzatbildību par mācību sasniegumiem.

Pēc optimālā līmeņa centralizēto eksāmenu izvērtējuma var secināt, ka pietiekamā līmenī ir angļu valodā 49% (valstī 63%) un latviešu valodā 40% (valstī 54%). Angļu valodā optimālajā līmenī vidēji vislabāk veicies lasīšanas daļā (55%), grūtāk rakstīšanas daļā (43%) un latviešu valodā – vislabāk runas un saziņas daļā (46%), sliktāk - teksta satura un valodas līdzekļu analīzē (31%). Viszemākie vidējie vērtējumi ir matemātikā 21% (valstī 35%).

Pēc augstākā līmeņa centralizēto eksāmenu izvērtējuma var secināt, ka izvirzītais kritērijs - izglītojamo sniegums augstākā līmeņa valsts pārbaudes darbos vidējos statistiskajos sasniegumos būs augstāks nekā valstī - sasniegts daļēji: latviešu valodā ir 61 % (valstī 56%), sociālajās zinātnēs 43% (valstī 39%). Pēc angļu valodas rezultātiem vidējais rādītājs ir pietiekamā līmeni, tas ir 56% (valstī 65%).

7.2.2. par sasniegumiem valsts pārbaudes darbos pēdējo trīs gadu laikā – mācību sasniegumi nav salīdzināmi (Valsts pārbaudes darbu formāts un saturs atšķīrās, atbilstoši pilnveidotajam mācību saturam)

7.3. Izglītības iestādes galvenie secinājumi par izglītojamo sniegumu ikdienas mācībās.

Pedagogi seko mācību sasniegumu dinamikai savā mācību priekšmetā, strādā individuālajās konsultācijās diferencēti, lai iespēju robežās novērstu nepietiekamos vērtējumus priekšmetā, kā arī paaugstinātu kopējo zināšanu apguves līmeni. Nepietiekamo vērtējumu skaits bija lielāks 1.semestrī, 2.semestrī palielinājās pietiekamu un optimālu vērtējumu skaits. Ikdienas summatīvie mācību sasniegumi ir pietiekamā, optimālā un augstā līmenī. Vidējais vērtējums skolā ir 6,39 balles, t.i., ir optimālā līmenī. Vislabākos sasniegumus skolēni uzrāda kultūras pamatu, valsts aizsardzības mācības, teātra un drāmas un angļu valodas II kursos. 2,7% izglītojamo gada vērtējums ir bijis nepietiekamā līmenī, - īstenojot papildus mācību pasākumu plānu, vērtējums ir uzlabots pietiekamā līmenī.

Atkārtots mācību gads tajā pašā klasē ir 4 skolēniem (2,7 % no kopējā skolēnu skaita), 1 izglītojamais atkārtoti 7.klasē, 3 izglītojamie 9.klasē nesaņēma eksāmena sertifikātus, jo neieguva nepieciešamos 10%. Pedagogiem rūpīgi jāizvērtē rezultāti un jāplāno iespējas mācību darba uzlabošanai, lai samazinātu nepietiekamā rezultāta īpatsvaru, bet palielinātu pietiekamo, optimālo un augsto sniegumu.

Izglītības iestādes vadītājs

|  |  |  |
| --- | --- | --- |
| (paraksts)\* |   | Zita Goldberga |

*\*Piezīme: “Dokumenta rekvizītus “paraksts” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”*

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU